Subject: Vs: Käsimüügiravimite kullerteenus
From: "Kristi Sarap" <[email-masked]>
To: Märten Hallismaa <[email-masked]>
Date: Wed, 28 Jan 2026 16:18:06 +0200

Tere!

Ravimiameti poolt vastab peadirektori asetäitja Ott Laius.

"Ravimeid tohib müüa ainult apteegis. Arutelu all ei ole lubada ravimeid 
väljastada kellelegi teisel peale kaugmüügi õigusega internetiapteegi. 
Apteegid, mis omavad ka ravimite kaugmüügi õigust, kasutavad ravimite 
kliendini toimetamiseks kullerteenuste abi. Analüüsimegi koostöös MKM-i, 
SoM-i ja huvipooltega, kuidas kaugmüügi õigusega apteek saaks täna Eestis 
kehtiva ravimiregulatsiooni raames lisaks oma tavapärasele internetiapteegi 
lehele kasutada apteegiteenuse osutamiseks ja ravimite kättetoimetamiseks ka 
Wolti, Bolti poolt pakutavat platvormi ja nendega koostööd tegevaid 
kullereid.
Ravimeid väljastaks ja nende osas nõustaks inimesi enne seda üksnes 
internetiapteegi apteekrid. Wolti ja Bolti kullerid ravimite müügi ja 
nõustamisega ei tegeleks, vaid osutaks transporditeenust, mis vastab 
kindlatele tingimustele ja tagab ravimi kvaliteedi säilimise transpordil. 
Samamoodi toimetavad ka täna internetiapteekidest ravimeid kätte erinevate 
ettevõtete kullerid.
Kui toidupood soovib pakkuda apteegile kullerteenust või platvormi ravimite 
kaugmüügi kanali, st internetiapteegi veebilehe loomiseks, siis kehtivad 
neile samad põhimõtted. Seni ei ole toidupoed taolise kõrvaltegevuse vastu 
huvi üles näidanud ja eraldiseisvalt ilma kaugmüügi õigusega apteegita nad 
seda teha ei saaks. Seetõttu ei ole neid ka kaasatud."

Ikka head
Kristi Sarap
Ravimiameti kommunikatsiooninõunik
[email-masked]

-----Algsõnum-----
Saatja: Märten Hallismaa <[email-masked]>
Saatmisaeg: kolmapäev, 28. jaanuar 2026 15:52
Adressaat: RA Kommunikatsioon <[email-masked]>
Teema: Käsimüügiravimite kullerteenus

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Tervist!

Kirjutan teile seoses sellega, et majandus- ja kommunikatsiooniministeerium 
analüüsib koos Bolt Foodi, Wolti, sotsiaalministeeriumi ja teiega võimalust 
lubada käsimüügiravimite kullerteenust. Küsikski ravimiameti hinnangut: kas 
selline muudatus oleks mõistlik? Lisaks sellele, kuidas suhtute sellesse, et 
praegu tahetakse teha selline käsimüügiravimite otsmine lubatuks ainult 
toidukulleritelt, aga mitte näiteks toidupoodidelt. Miks toidupoode sellesse 
arutellu ei kaasata või kas nad peaks teie hinnangul kaasama?

Lisaks tekkis küsimus veel veebiapteekide nn apteekriteenusest. Nimelt 
seisneb teie kodulehel, et veebiapteekides peab: "Ravimi tellijat tuleb enne 
tellimuse kinnitamist nõustada ning juhtida tema tähelepanu pakendi infolehe 
lugemise vajalikkusele." Kuidas see peaks reaalsuses välja nägema, sest 
hetkel külastades erinevaid veebiapteeke, peab sisuliselt lihtsalt panema 
linnukese õigesse kohta ja konsultatsioon läheb kirja.

Ilusat!

--
Märten Hallismaa
ERR-i veebiportaal
[email-masked]
+372 555 27 431